CHGมองกำไร1Q58ดีตามคาดแนะซื้อแนวโน้มกำไรจะดีขึ้นในไตรมาสถัดๆไป
บล.ธนชาต ระบุในบทวิเคราะห์วันนี้(30 เม.ย.) ว่าบริษัท โรงพยาบาลจุฬารัตน์ จำกัด (มหาชน)หรือ CHG หลังจากที่เราได้พูดคุยกับผู้บริหาร คาดว่าบริษัทฯ จะรายงานผลประกอบการที่ดีในการ ไตรมาส1/58 เติบโตทั้ง เทียบช่วงเดียวกันของปีก่อนและเทียบไตรมาสก่อนหน้า แม้ว่ากำไรในไตรมาส1/58คาดว่าจะไม่เติบโตอย่างมีนัยสำคัญ แต่ไม่ได้ผิดจากสิ่งที่เราคาด รายได้และกำไรของ CHG ใน ไตรมาส1/57 เป็นฐานที่สูงเป็นพิเศษเนื่องจากมีจำนวนผู้ป่วยเข้ามาใช้บริการแข็งแกร่งมากใน ไตรมาส1/57 เพราะฤดูหนาวมีระยะเวลาที่นานและมีเหตุการณ์อากาศเป็นพิษจากไฟไหม้หลุมฝังกลบในจังหวัดสมุทรปราการ
30 เม.ย. 2558

บล.ธนชาต ระบุในบทวิเคราะห์วันนี้(30 เม.ย.) ว่าบริษัท โรงพยาบาลจุฬารัตน์ จำกัด (มหาชน)หรือ CHG หลังจากที่เราได้พูดคุยกับผู้บริหาร คาดว่าบริษัทฯ จะรายงานผลประกอบการที่ดีในการ ไตรมาส1/58 เติบโตทั้ง เทียบช่วงเดียวกันของปีก่อนและเทียบไตรมาสก่อนหน้า แม้ว่ากำไรในไตรมาส1/58คาดว่าจะไม่เติบโตอย่างมีนัยสำคัญ แต่ไม่ได้ผิดจากสิ่งที่เราคาด รายได้และกำไรของ CHG ใน ไตรมาส1/57 เป็นฐานที่สูงเป็นพิเศษเนื่องจากมีจำนวนผู้ป่วยเข้ามาใช้บริการแข็งแกร่งมากใน ไตรมาส1/57 เพราะฤดูหนาวมีระยะเวลาที่นานและมีเหตุการณ์อากาศเป็นพิษจากไฟไหม้หลุมฝังกลบในจังหวัดสมุทรปราการ
โดยคาดว่า CHG จะรายงานกำไรสุทธิ 131 ลบ. เพิ่มขึ้น 6% เทียบช่วงเดียวกันของปีก่อนและ 17% เทียบไตรมาสก่อนหน้า ปัจจัยหนุนที่สำคัญคือ รายได้เติบโต 15% เทียบช่วงเดียวกันของปีก่อนและ 5% เทียบไตรมาสก่อนหน้า และค่าใช้จ่ายขายและบริหารต่อยอดขายลดลงจาก 13.1% ใน ไตรมาส1/57 ละ 14.0% ใน ไตรมาส4/57 เป็น 12.9% ใน ไตรมาส1/58
กำไรไตรมาส1/58คาดว่าจะคิดเป็น 22% ของกำไรคาดการณ์ทั้งปีของเรา เราคาดว่าจะเห็นแนวโน้มการเติบโตของกำไรที่ปรับตัวดีขึ้นในไตรมาสถัดๆ สนับสนุนโดยการขยายจำนวนเตียงใหม่ในครึ่งหลังปี58 ที่โรงพยาบาลจุฬารัตน์ 3 และโรงพยาบาลจุฬารัตน์ 9 ที่มีอัตราการใช้สูงมาก เรายังคงประมาณการกำไรและราคาเป้าหมายของเรา เราคงคำแนะนำ “ซื้อ” CHG 